Eurozone totaal ongeloofwaardig over Cyprus-hulppakket / VB wil ontmanteling Eurozone – Doorknokken & Nooit Opgeven!
admin in europese unie | 19/03/2013 Kermis.nu - Kermis in Oss augustus 2018
Burchtplein, Terwaenen, Heuvel, Burgwal Hummer 2007 – 2012 Gauge Cluster Repair - ASAP Speedo - Speedometer Repair - ABS Module Repair
SKU: N/A Category: GAUGE CLUSTERS
Speedometer Instrument Repair – Hummer 2007 – 2012
Pontiac 2001 – 2007 Gauge Cluster Repair
Ford Crown Victoria – 2006 Gauge Cluster Repair
Gauge Clusters – Buick Century – 1999 – 2003
$39.00–$175.00 Select options
F150 & F250 Expedition 1999-2001 Gauge Cluster Repair Uncategorized | huiskok
Winter, bly tog ‘n bietjie langer … daar’s koue-weer geregte wat ek nog wil maak.
Die meer tradisionele wintergeregte en hartskosse waarmee die Kaap van Storms aangedurf word, soos die kerries, wildspasteie, lensiesop met murgbene en plaaskombuis-groentesoppe met kluitjies het klaaar gesig gewys in my kombuis.
Ek het midwinter al cassoulet, die legendariese wintershuiskos uit die suidweste van Frankryk gemaak, (‘n liefdestaak wat tyd, vleis en hul erfenisboon coco-tarbais vra), my kosbare slopie heerbone deurgewerk en ‘n paar keer outydse boontjiesop met dobberende blokkies spek gemaak. Steeds is ek nie reg vir groet nie; my spensrakke vol rantsoene teen die koue oorlog ook nie.
Daarom maak ek ‘n lysie “Baby, it’s cold outside”-geregte wat die winter verlei om nog bietjie langer te bly, tot die opgaardamme én my eie gees voel ons is reg vir lente se groener weivelde.
Hier is drie resepte bly-nog-vir-eers wintergeregte. Die klem is op gedroogte bone en erte, vir my die simbool van winter op sy grouste. Ertjiesop, ‘n bekende in winterkringe word opgeknap met kerrie en klappermelk, en die lojale driemanskap van vleis, bier en bone vat die koue aan. As dit te koud is vir boerewors oor die kole, bak dit dan saam met bone.
KERRIE-EN-KLAPPERMELK GEROOSTERDE BLOMKOOL ERTJIESOP
Geniet dit met roti of vetkoek.
1 medium kop blomkool, opgekap
45 ml olyfolie + ekstra vir braai
15 ml vars gemmer, fyn
15 ml fyn komyn
10 ml fyn koljander
250 ml droë ertjies, afgespoel
1 l groenteaftreksel
250 ml klappermelk
Gerookte varkworsies of 2 varkpootjies
Garnering: kerrie-olie* (opsioneel), jogurt, geroosterde blomkool-takkie
Voorverhit oond tot 180°. Voer oondpan uit met foelie en pak blomkool uit. Meng die olie met kerriepoeier en garam masala en bedek die blomkool met die olie. Rooster vir 30 minute.
.Verhit ‘n bietjie olie in ‘n groot kastrol, voeg die uie, knoffel en gemmer by, braai tot die uie sag en deurskynend is, voeg die komyn, koljander en borrie by en braai tot geurig, sowat 2 minute.
Voeg ertjies, aftreksel en worsies of varkpootjies by en prut tot die ertjies sag is en begin opbreek, Voeg klappermelk by en prut 10 minute. Voeg geroosterde blomkool by, hou stukkies terug vir garnering. Maak die sop fyn met ‘n staafmenger of aartappeldrukker tot verlangde tekstuur. Skep in bakkies en garneer. Eet met roti of vetkoek.
*Kerrie-olie: smelt 45 ml botter, roer 15 ml kerriepoeier by en drup lepeltjievol oor die sop.
BONE EN BOEREWORS-FRIKkADELLE IN PIKANTE TAMATIESOUS
250g Imbo rooi spikkelbone of nierbone
400 g boerewors
30 ml olie vir braai,
2 knoffelhuisies, gemaal
2 x 410g blikke gekapte tamatie
Spoel die bone af, plaas in groot kastrol, bedek met koue water, bring tot kookpunt en kook 5 minute. Verwyder van die hitte, bedek en week 1 uur.
Dreineer bone en plaas terug in die kastrol, voeg genoeg kookwater by om te bedek, bring tot kookpunt en prut dan met die deksel gekantel tot sag,45 – 60 minute (nierbone kook 90 minute).
Maak intussen die frikkadelle en tamatiesous: Druk die worsvleis uit die omhulsel en vorm klein balletjies. Verhit olie ‘n pan oor matige hitte en braai die frikadelle goudbruin, skuif dit na die kant van die pan.
Vul olie aan indien nodig, voeg uie by en soteer 5 minute, roer die knoffel by, dan die tamatiepasta en paprika, laat 1 minuut braai en voeg die gekookte bone, worcestersous, suiker, asyn en geurmiddels by. Prut tot verdik, sowat 15 minute. Proe en pas smaak aan. Druk van die bone met die agterkant van die houtlepel fyn as jy sous wil verdik.
Sprinkel kruie oor.
KORTRIB EN BONE IN BIER MET AMASI-BONEKAPOK
Die bone-tema word na die bykos deurgetrek met boonkapok ( fyngestampte bone wat romerig gemaak is met amasi.)
500 g Imbo nierboontjies, geweek
500 g – 750 g kortrib, in korter stukkies gesny of ander biefstowevleis
2 groot uie, grofgekap
4 wortels, opgesny
500 ml biefaftreksel + ekstra soos nodig
1 x 330 ml blikkie bier (of vervang met aftreksel)
Tiemie, vars of droog
125 ml maas (amasi)
Dreineer bone en plaas terug in die kastrol, voeg genoeg kookwater by om te bedek, bring tot kookpunt en prut met die deksel gekantel vir 60 minute (bone nou halfgaar.) Skep die helfte van die bone met ‘n gaatjieslepel uit en hou eenkant om later by vleis te voeg. Kook die orige bone vir nog 30 – 40 minute tot sag (dit word vir die boonkapok gebruik).
Voorverhit oond na 160°C. Geur vleis goed met sout en peper. Verhit olie in oondvaste pot en verbruin vleis in sarsies. Skuif vleis na die kant, soteer uie vir 4 minute, voeg wortels en knoffel by en braai liggies vir nog 4 minute. Roer die vleis en groente deur, voeg vloeistof by, bedek en stowe 90 minute in die oond.
Voeg halfgaar bone, tiemie, asyn en nog biefafstrek by indien nodig (die bone soek vog om sag te word). Bedek en bak nog 90 minute tot die bone sag is en vleis van die bene afval. Druk van die bone fyn om die sous te verdik. Geur.
Boonkapok: verhit die orige gaar bone met 60 ml amasi, vars of droë tiemie en botter. Maak dit fyn en voeg nog amasi by. Geur.
Errieda Du Toit kook Saterdag 10 Augustus saam met Daleen van der Merwe ‘n uitsonderlike viergang winterspyskaart by die Karoo Art Hotel op Barrydale. Peter Veldman gesels saam. R500 met De Grendel wyne ingesluit. Bespreek by reservations@karooarthotel.
Tags: blomkoolsop, bone, boontjies, boontjiesop, ertjies, ertjiesop, heerbone, heerboontjies, Imbo, kortrib, sop, spikkelbone
Categories erfeniskos, groente, Heilsaam heerlik, kuierkos, Leer iets nuuts, sop, Uncategorized, vleis
Soos die meeste ma’s is ek maklik om tevrede te stel op Moedersdag. Ons het nie aansit-etes by deftige gedekte tafels nodig om geliefd te voel nie en sal met ‘n hartlike druk en dankie-kaartjie net so tevrede wees. ‘n Viergang-maaltyd kan boemerang as die entoesiasme die vermoëns oorskry, ‘n kombuis in chaos en die gesin met gekneusde senuwees om alles op eie stoom te probeer klaar kry.
Daarom begin ek voor die tyd gerusstellende geluide maak en los resepte vir verrassend-maklike ontbytgeregte waar dit raakgesien kan word. Dis resepte wat spoggerige resultate lewer sonder die intimidasie. Dit vra gewone spensbestanddele, is lig op die skottelgoed en selfs jonger gesinslede moet kanhand bysit met die klits.
Die antwoord lê in ‘n eenvoudige pannekoekerige beslag wat geduldig kan staan, asook ‘n soet of sout voetjie kan voorsit.
Die Pofadder-oond pannekoek is ook bekend as Dutch baby . (Foto Quivertree).
OONDGEBAKTE POFPANNEKOEK MET PERSKES EN AMANDEL
My ma Inez se beproefde pannekoekbeslag word omskep in hierdie pof-pannekoek wat verstommend maklik is om te maak, selfs vir my dogter Errida wat onnodig-beskeie voel oor haar kookvernuf. Die bodem is vlaerig, terwyl die pofkraag bros is en die holte wag virma’s se gunsteling smake.
Die holte word gevul met ingelegde geelperske, tuisgemaakte amandelpasta (hemelse variasie op marsepein), ‘n handjievolgeroosterde amandels, skeppies crème fraiche en versiersuiker. Dis ook heerlik net met kaneelsuiker en suurlemoensap of selfs met gekaramelliseerde piesangs en gekapte grondboontjie-tameletjie. Gerookte salmrepies met roomkaas en gesnipperde kruie staan in vir ‘n sout vulsel.
3 eiers, liggies geklits
Knippie elk sout en neutmuskaat
Opdiening: vrugte, suurlemoensap, amandelpasta* of geroosterde amandelvlokkies, crème fraiche of volroomjogurt en versiersuiker vir oorsprinkel.
Voorverhit die oond na 220°C met die oondrak onder in die oond. Plaas ‘n groot oondvaste pan met ‘n swaarbodem (gietysterpan werk die beste) tot dit baie warm is, sowat 8 minute.
Terwyl die pan warm word, klits die meel, melk, eiers, sout en neutmuskaat saam in ‘n medium mengbak, of in ‘n voedselverwerker tot net gemeng. Gaan versigtig te werk en voeg die botter in die warm pan, kantel die pan en giet die beslag in. Bak in die oond 20 – 25 minute sonder om die oond oop te maak tot die kante goed opgepof en bruin is, en die binnekant ‘n mooi goudbruin.
Haal die pan uit die oond, sprinkel met suurlemoensap, skep die vulsel in en sif versiersuiker oor. Sit voor in die pan en sny aan tafel in wiggies.
*Vir tuisgemaakte amandelpasta verwerk 250 ml amandelmeel,125 ml strooisuiker, 22,5 ml eierwit en die fyngerasperde skil van 1 suurlemoen saam tot dit ‘n pasta vorm. Rol dit in ‘n worsie, draai toe in kleefplastiek en verkoel tot benodig. Breek in brokkies of sny in ringetjies.
POP-OVERS MET KONFYT EN KAAS
Hierdie variasie op Yorkshire pudding herinner aan ‘n choux-poffertjie, sonder die moeilikheidsgraad. Ek hoop ek kry dit op Moedersdagoggend met appelkooskonfyt en sterk cheddarkaas. Die muffinpannetjies word voor die tyd goed warm gemaak, dan eers met botter gesmeer.
Maak 8 poffers
45 ml botter, gesmelt en verdeel
Vir bediening: konfyt of stroop en kaas
Klits die meel, eiers en 15 ml van die gesmelte botter goed en voeg dan die meel en sout by. Klits tot goedskuimerig. Verhit oond tot 230°C. Terwyl die oond warm word laat die beslag rus sodat die meel die vloeistof kan absorbeer.
Plaas ‘n muffinpannetjie in die warm oond vir 2-3 minute, werk nou vinnig en smeer 8 holtes baie goed met die orige gesmelte botter. Klits die beslag weer een keer skuimerig en skep die gebotterde muffinholtes halfvol met die beslag. Enige muffinholtes wat leeg bly kan halfpad met water gevul word om die pan te beskerm teen die baie warm oond.
Plaas pan in die oond en bak 15 minute. Moenie die oonddeur oopmaak nie. Verlaag die hitte na 180°C en bak nog 15 minute. Dis gaar as dit goudbruin en droog is en hol klink. Haal uit die oond en prik elke poffertjie om die stoom uit te laat. Plaas op afkoelrak en koel net effe af tot jy dit met die hand kan hanteer en eet dit dan dadelik.
HAWERMOUTWAFELS MET STROOPBOTTER EN BLOUBESSIES
Gelukkig is my man Ian ‘n baie behendige wafelmaker, wat my kanse vergroot om Moedersdag met hierdie outydse lekkerny te begin. Hy’t dit by sy ma Bettie leer maak en span sy ouma Meyer se lieflike antieke wafelyster in. Haar aantekeninge en wenke word steeds op ‘n flentertjie papier in die wafelpan vasgeknyp. Die resep is ook geskik vir moderne wafelpanne.
*Die beslag hou 2 dae in die yskas.
50 g hawermout
Bediening: stroopbotter en bloubessies
125 g sagte botter
60 ml goue stroop of heuning
Sif die meel, suiker, sout en bakpoeier in ‘n bak, roer die hawermout by. Klits die eiergeleliggies en voeg saam met die melk by die droë bestanddele, roer tot glad. Roer die gesmelte botter by.
In ‘n aparte bak klits die eierwit tot dit stywe punte vorm en vou saggies by die beslag in. Bedek en laat rus 1 uur teen kamertemperatuur. Verhit ‘n wafelpan, skep van die mengsel en bak tot gaar. Om dit bros te hou moenie die wafels opmekaar stapel nie. Bedien met stroopbotter en bloubessies.
*Vir die stroopbotter klop 125 g sagte botter en stroop saam tot donsig.
Categories erfeniskos, Heilsaam heerlik, kuierkos, Leer iets nuuts, nagereg, ontbyt, trendy kos, Uncategorized
Wat hoef mens nou eintlik meer te sê as net dit: Gekrummelde eiervrug tjips met vinkel-en-koljander jogurt. Hier’s die resep.
Bedien 4 tot 6
10 ml koljandersade
10 ml vinkelsaad
100 g koekmeel
5 ml fyn sout
150 g broodkrummels, tuisgemaak of panko-broodkrummels
10 ml sesamsaad (opsioneel)
Kookolie, vir diepbraai
Vir die vinkel-en-koljander jogurtdoopsous
5 ml vinkelsaad
200 g ongegeurde volroom jogurt
Stewige knypie soutvlokkies
Skroei eerstens al die koljandesade en vinkelsade (15 ml elk) saam in ‘n pan oor matige hitte vir ‘n paar minute tot aromaties. Versigtig, dit brand maklik. Maal of stamp fyn.
Maak die jogurtdoopsous: Meng 10 ml van die fyngemaalde saad en roer saam met die orige doopsousbestanddele. Verkoel.
Sny die eiervrug in dik skywe, 10 cm in lengte. Neem drie diepborde, plaas meel, sout en peper in die eerste bord. Klits die eiers in die tweede bord. In die derde bord meng die broodkrummels en orige vinkel-en-koljandermengsel. Doop repe goed in die meel en skud oortollige meel af; doop dan in die eier en druk laastens in die krummels om dit behoorlik te bedek.
Verhit die kookolie in ‘n kastrol oor matige hitte. Braai die eiervrugte in sarsies tot goudbruin, 2-3 minute. Dreineer op kombuispapier en sprinkel liggies met sout.
Foto: Ian Du Toit
Na my man Ian gesien het hoe ‘n Sandvelder snoek braai, het sy vingers gejik om die Weskus-ritueel in sy eie agterplaas te verfyn.
Hoewel stroperige soetpatat ‘n tradisionele maat is vir braaisnoek, trek ek graag brood en korrelkonfyt nader.
Toe Ian by die huis aankom met ‘n paar ‘op special’ snoeke was die fles korrelkonfyt leeg, maar daar’s groen druiwe in die yskas en my kuiergas, koskenner Daleen van der Merwe, loop met ‘n resep vir kerriedruiwe in haar kop rond.
Ek ken kerrieperskes en kerrieboontjies, maar kerriedruiwe was ‘n nuutjie vir my. So ‘n openbaring dat ek druiwe in ‘n heel ander lig sien en ‘n arsenaal piekeldruiwe-resepte begin opbou. Ons eet dit nou met alles, van bobotie en burgers tot smoorsnoek en paté.
Daleen se kerriedruiwe
Snoek se nuwe beste maat. Varieer die hitte van die piekel met die sterkte van die kerriepoeier. Die dekselse lekker kerriedruiwe hoef ook nie eers ‘n maand te staanvir die geure om ryp te word soos ander piekels en atjars nie – dis dadelik reg vir eet. As jy nie lus is om met gesteriliseerde bottels te bodder nie, halveer die resep eneet alles op een slag op.
1,5 kg wit druiwe
1 ui, in dun ringetjies gesny
500 ml wit druiweasyn
5 ml fyn gemmer
Kook die druiwekorrels en uie in ‘n bietjie water in ‘n medium kastrol vir 8 -10 minute, dreineer en hou eenkant. Die kooktyd gaan afhang van die grootte van die druiwekorrels – jy wil dit nie te lank kook nie, anders kook dit uit die doppe of raakverrimpeld.
Voeg die sousbestanddele in die kastrol en kook oor matige hitte tot verdik. Gooi die druiwe by en meng deur. Gooi die kokende mengsel in ‘n skoon, warm droë fles enseël. Dit kan dadelik geëet word, of hou dit op ‘n koel plek.
Druiwepiekel met kaneel en vinkelsaad
Hierdie rooidruif-piekel is meer pikant, minder soet en alles waarvan snoekpatee enselfs ‘n burger en tjips ooit van kon droom.
Maak 750 ml
750 ml pitlose rooidruiwe
250 ml rooiwynasyn
62,5 ml water
190 ml strooisuiker
5 ml heel komyn- of vinkelsaad
2 ml rissievlokkies
Sny ‘n dun puntjie van die korrels se stingelkante af sodat die piekel onder die dopkan intrek. Sny groot korrels in die helfte.
Plaas die res van die bestanddele in ‘n groot kastrol en bring tot kookpunt, terwyl jyroer om die suiker en sout op te los. Voeg die druiwekorrels by en bring tot kookpunt, laat 2 minute prut. Haal van die hitte af, laat staan 10 minute en vul ‘n skoon, droëwarm fles en seël. Laat afkoel. Dit hou ‘n maand in die yskas.
Snoek oor die kole
Dit was in die KykNET-program Tiaan Onthou ek’s Inhoudsvervaardiger lucky me), wat De Jongh van Zyl sy slag met snoek oor die kole by sy vakansiehuis op Lambertsbaai gewys het. Ian sluit van die wyshede by sy eie snoekbraai-wenke in.
1 snoek, oopgevlek, stert aan en kop af
50 – 60g botter
Sap van ‘n halwe groot suurlemoen
Toeklaprooster en kwassie
Vir die vis moet die kole nie te warm wees nie en die rooster sowat 15cm bo die kole. ‘n Enkellaag kole is ideaal.
Sit die botter en suurlemoensap in ‘n bakkie en mikrogolf tot die botter net gesmelt is en meng deur. Bestryk die rooster en die onderkant van die vis voor jy dit in die rooster sit. Draai die rooster om en herhaal aan die ander kant. Laat die bokant van die toeklaprooster net liggies rus op die vis – moenie die rooster ‘sluit’ nie.
Begin die braai met die rooster nie te naby aan die kole nie; hou fyn dop en luister – die vis moenie aan die rooster vassit nie en nie brand nie. Draai die rooster baie gereeld om aan die begin – sommer so elke vyf tellings. Na ‘n minuut of twee van gereeld draai raak jy rustig en braai dit geduldig aan elke kant. As die kole bietjie koel is kan jy nog kole onder inkrap of jy kan die rooster laat sak.
Om te toets of die vis gaar is moet dit maklik vlok – gebruik jou hand of ‘n vurk en trek ‘n stukkie van die kant af – dit moet maklik loskom en die vleis binne moet spierwit en vlokkerig wees; nie klam of deurskynend nie.
Patat-smoorsnoek met druiwepiekel
Ian is nou so bedrewe met snoekbraai, dat ekstra gebraai word vir smoorsnoek. Hoewel dit tradisioneel is om smoorsnoek met aartappel te maak, vlei die patat en die soetsuur van die druiwepiekel die rokerige vis.
1 kg gaar snoek, gepluis en grate verwyder
2 medium patats, in skyfies of blokkies
2 medium tamaties, gerasper
1 brandrissie, gekap
Verhit die olie en botter in ‘n kastrol en smoor die uie en knoffel tot sag, maar nie bruin nie. Voeg die patat by en prut met die deksel op tot vurksag, voeg die tamatie, rissie en gevlokte snoek by, plaas die deksel terug en skud die pot om deur te meng. Smoor nog 5 minute, geur met sout en peper. Eet saam met rys en kerriedruiwe.
. • Errieda du Toit is die inhoudsvervaardiger van Kokkedoor en Tiaan Onthou. Boeke uit haar pen sluit in Huiskok Glanskok en Tuistafel. Besoek haar blog by Huiskok.com
Ek aan my naamgenoot, liewe dogter Errida: ‘eet eers jou wortel voor jy poeding kry’.
Piepjonk geelworteltjies, gerooster tot bros en soet, romerig-ryp avokados en komyn… ‘n meer verruklike vennootskap kry jy nie sommer nie. Dis ook die begin van baie ander moontlikhede en variasies, solank jy die hoofrolspelers toelaat om die storielyn te lei.
As daar ‘n slaairesep is wat van kombuis tot kombuis geswerf het tussen Britse, Ierse en Frans-Amerikaanse kokke is dit hierdie skepping met sy kontras tussen die worteltjies warm uit die oond en die avokado koud uit die yskas! Maar moenie dat die slaai se pedigree jou skrikkerig maak nie (sjef April Bloomfield van Spotted Pig-faam en meestersjef Jan-Georges Vorgerichten, Food 52 en Sur lê Table het almal ‘n hand daarin), want dis glad nie cheffy nie.
Ek het dit juis opgespoor in die kookboek Simple van Diana Henry toe ek ‘n showstopper-slaai vir ons feestelike Kerstafel gesoek het. ‘n Paar veranderinge in bestanddele (moskonfyt vervang die voorgeskrewe granaatstroop en bosbessies die peperduur granaatperels), ‘n kortpad deur die stappe en die slaai voel soos my eie.